
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2009. 03. 25. napján tartott rendkívüli elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara Hivatali helyisége (II. emelet 201/a. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 
Az Elnökségi Ülés napirendje. 

1. Országos Tisztújító Közgyűléssel kapcsolatos feladatok 
Kovács István:
A legutóbbi Elnökségi Ülésen részletesen megtárgyaltuk a Magyar Mérnöki Kamara 2009. évi tisztújításával kapcsolatos területi feladatokat. Javasoltam, hogy döntsünk a Veszprém Megyei Mérnöki Kamara által összeállított területi jelölésekről, nevezetesen arról, hogy egyetért-e Kamaránk a Veszprém Megyei Mérnöki Kamara által összegyűjtött területi listával és támogatjuk-e a Veszprém Megyei Mérnöki Kamara listáján lévő jelölteket. Javasolom, hogy az Elnökség ezzel kapcsolatban támogató határozatot hozzon.

Kovács István Elnök javaslatát követően az Elnökség egyhangú döntéssel a következő határozatot hozta: 

14/2009. (III.25.) GYMSMMK Elnökségi határozat

Az Elnökség a Veszprém Megyei Mérnöki Kamara által összegyűjtött jelölésekkel egyetért és a több megyei kamara által javasolt jelölteket a Győr-Moson-Sopron Megyei Mérnöki Kamara is javasolja a Jelölő Bizottság számára.
Kovács István:

Az elnökjelöltek közül Gilyén Elemért, Dr. Mecsi Józsefet, Barsiné Pataki Etelkát tudnánk támogatni. Barsiné Pataki Etelka mellett szól korábbi aktív politikai szerepvállalása, és úgy látszik, hogy megfelelő támogatottsággal rendelkezne a Kamarán belül. 

Bukovics János:

A tartószerkezeti tagozat elsődlegesen Gilyén Elemért, majd Barsiné Pataki Etelkát, ezt követő sorrendben pedig Dr. Mecsi Józsefet támogatja. Alelnökként négy személy jött szóba, átfedésben az elnökökkel. Elnökségi tagként is négy személyt támogatott a tartószerkezeti tagozat. 

Kovács István:

Én Dezső Zsigmondot az alelnöki posztra javasolnám, nagyon jól tudnánk elnökséget alkotni az elnökjelöltek közül kiesőkkel. Különösen Barsiné Pataki Etelka tudna sokat segíteni a Kamarának az előbb már említett kapcsolatrendszerével. 

Az Elnökség részletes vitát követően a jelölésekről, mindegyik esetben egyhangú döntéssel, az alábbi határozatokat fogadta el:
15/2009. (III.25.) GYMSMMK Elnökségi határozat

Az Elnökség egyhangú döntéssel támogatja Gilyén Elemér és Dr. Mecsi József jelölését a Magyar Mérnöki Kamara elnöki posztjára.
16/2009. (III.25.) GYMSMMK Elnökségi határozat

Az Elnökség egyhangú döntéssel támogatja Kovács István, Dezső Zsigmond és Holló Csaba jelölését a Magyar Mérnöki Kamara alelnöki posztjára.
17/2009. (III.25.) GYMSMMK Elnökségi határozat

Az Elnökség egyhangú döntéssel támogatja Reich Gyula, Denk András, Dr. Csete Jenő, Dr. Scharle Péter, Rónai István, Tuczai Attila és Lékai Gyula jelölését a Magyar Mérnöki Kamara elnökségi tagjának.
18/2009. (III.25.) GYMSMMK Elnökségi határozat

Az Elnökség egyhangú döntéssel támogatja Lengyel Tamás és Dr. Barna Lajos jelölését a Magyar Mérnöki Kamara Felügyelő Bizottságába.
19/2009. (III.25.) GYMSMMK Elnökségi határozat

Az Elnökség egyhangú döntéssel támogatja Csejtei György és Dr. Greschik Gyula jelölését a Magyar Mérnöki Kamara Etikai-fegyelmi Bizottságába.
Az Elnökség előírja a Győr-Moson-Sopron Megyei Mérnöki Kamara Titkárának, hogy a 14/2009. (III.25.) GYMSMMK Elnökségi határozatot küldje meg a Magyar Mérnöki Kamara Jelölő Bizottsága Elnökének, Dr. Kukai Tibor Úrnak, valamint a Veszprém Megyei Mérnöki Kamarának, a 15/2009. (III.25.) GYMSMMK Elnökségi határozat – 19/2009. (III.25.) GYMSMMK Elnökségi határozatokat pedig a Magyar Mérnöki Kamara Jelölő Bizottsága Elnökének, Dr. Kukai Tibor Úrnak. 

- kmf. -


  / Dr. Bakos Ágnes/

